CELEX: 32015R0292
Language: bg
Date: 2015-02-24 00:00:00
Title: Регламент за изпълнение (ЕС) 2015/292 на Комисията от 24 февруари 2015 година за одобряване на въглеродния диоксид като активно вещество за използване в биоциди за продуктов тип 15  Текст от значение за ЕИП

25.2.2015   
            
            
               BG
            
            
               Официален вестник на Европейския съюз
            
            
               L 53/3
            
         РЕГЛАМЕНТ ЗА ИЗПЪЛНЕНИЕ (ЕС) 2015/292 НА КОМИСИЯТА
   от 24 февруари 2015 година
   за одобряване на въглеродния диоксид като активно вещество за използване в биоциди за продуктов тип 15
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 90, параграф 2 от него,
   като има предвид, че:
   
               (1)
            
            
               На 22 февруари 2012 г. Нидерландия получи заявление в съответствие с член 11, параграф 1 от Директива 98/8/ЕО на Европейския парламент и на Съвета (2) за включване на активното вещество въглероден диоксид в приложение I към нея за използване в продуктов тип 15 — „Авициди“, както е определен в приложение V към същата директива.
            
         
               (2)
            
            
               В съответствие с член 11, параграф 2 от Директива 98/8/ЕО на 30 август 2013 г. Нидерландия представи доклад за оценката, придружен с препоръки.
            
         
               (3)
            
            
               На 17 юни 2014 г. Комитетът по биоцидите изготви становището на Европейската агенция по химикалите, като взе предвид заключенията на оценяващия компетентен орган.
            
         
               (4)
            
            
               Съгласно това становище може да се очаква, че биоцидите, които се използват за продуктов тип 15 и съдържат въглероден диоксид, отговарят на изискванията, посочени в член 5 от Директива 98/8/ЕО, ако са изпълнени определени спецификации и условия, свързани с неговата употреба.
            
         
               (5)
            
            
               Поради това е целесъобразно въглеродният диоксид да бъде одобрен за използване в биоциди за продуктов тип 15, при спазването на определени спецификации и условия.
            
         
               (6)
            
            
               Тъй като при оценките не са разгледани наноматериали, съгласно член 4, параграф 4 от Регламент (ЕС) № 528/2012 одобрението следва да не обхваща такива материали.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по биоцидите,
            
         ПРИЕ НАСТОЯЩИЯ РЕГЛАМЕНТ:
   Член 1
   Въглеродният диоксид се одобрява като активно вещество за използване в биоциди за продуктов тип 15 при спазване на спецификациите и условията, определени в приложението.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 февруари 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 167, 27.6.2012 г., стр. 1.
   
      (2)  Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (ОВ L 123, 24.4.1998 г., стр. 1).
   
      ПРИЛОЖЕНИЕ
      
                  Общоприето наименование
               
               
                  Наименование по IUPAC
                  Идентификационни номера
               
               
                  Минимална степен на чистота на активното вещество (1)
                  
               
               
                  Дата на одобрението
               
               
                  Дата на изтичане на одобрението
               
               
                  Продуктов тип
               
               
                  Специални условия (2)
                  
               
            
                  Въглероден диоксид
               
               
                  Наименование по IUPAC:
                  Въглероден диоксид
                  ЕО №: 204-696-9
                  CAS №: 124-38-9
               
               
                  999 ml/l
               
               
                  1 юни 2015 г.
               
               
                  31 май 2025 г.
               
               
                  15
               
               
                  В оценката на продукта се обръща особено внимание на експозициите, рисковете и ефикасността, свързани с всякакви видове употреба, обхванати от заявление за издаване на разрешение, но неразгледани в оценката на риска на активното вещество на равнището на Съюза.
                  За биоциди разрешенията зависят от изпълнението на следните условия:
                  
                              1)
                           
                           
                              Продуктите се доставят само на обучени професионалисти и се използват само от обучени професионалисти.
                           
                        
                              2)
                           
                           
                              Вземат се подходящи мерки за защита на ползвателите, включително при необходимост се предоставят лични предпазни средства.
                           
                        
                              3)
                           
                           
                              Вземат се подходящи мерки за защита на намиращите се в близост лица, като например недопускането им до зоната, в която се извършва третирането.
                           
                        
                              4)
                           
                           
                              Дозировката и инструкциите за употреба гарантират, че птиците се умъртвяват по начин, който не им причинява излишни болки и страдания.
                           
                        
                              5)
                           
                           
                              В условията за употреба се посочва, че въглеродният диоксид се използва като крайна мярка в рамките на интегрирана стратегия за борба с вредителите, която има за цел прибягването към такъв продукт да се сведе до минимум.
                           
                        
            
         (1)  Посочената в тази графа чистота е минималната степен на чистота на активното вещество, използвано за оценката, извършена в съответствие с член 8 от Регламент (ЕС) № 528/2012. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото активно вещество.
      
         (2)  Във връзка с прилагането на общите принципи от приложение VI към Регламент (ЕС) № 528/2012 съдържанието и заключенията на докладите за оценка са на разположение на уебсайта на Комисията: http://ec.europa.eu/environment/chemicals/biocides/index_en.htm.